৭.৪ মাত্রার ভূমিকম্প ফিলিপিন্সে! জারি সুনামির সতর্কতা

ওয়েব ডেস্ক : ভয়াবহ ভূমিকম্প (Earthquake) ফিলিপিন্সে (Philippines)। রিখটার স্কেলে কম্পনের মাত্রা ৭.৪। এই তীব্র কম্পনের কারণে সে দেশে সুনামির সতর্কতা জারি করা হয়েছে। এর কারণে ইতিমধ্যে সেখানকার সাধারণ মানুষকে নিরাপদে সরে যেতে বলা হয়েছে। ঘটনায় কারোর মৃত্যুর খবর পাওয়া যায়নি।

মার্কিন যুক্তরাষ্ট্রের জিওলজিক্যাল সার্ভে জানিয়েছে, ফিলিপিন্সের (Philippines) বাকুলিন অঞ্চলের কাছে মিন্দানাও ও বাকুলিন অঞ্চলে কাছেও আঘাত আনে এই ভূমিকম্প (Earthquake) । এর কারণে সুনামি মারাত্মক আকার ধারণ করতে পারে বলে সতর্ক করা হয়েছে। ইতিমধ্যে উপকূলবর্তী এলাকার মানুষদের সরে যেতে বলা হয়েছে। এছাড়া আফটার শকের বিষয়েও সতর্ক করেছে কর্তৃপক্ষ।

আরও খবর : ভারতকে রক্তাক্ত করতে মহিলা জঙ্গি ব্রিগেড তৈরি করল জইস-ই-মহম্মদ!

ন্যাশনাল সেন্টার ফর সেসমোলজি জানিয়েছে, ভারতীয় সময় শুক্রবার সকাল ৭টা ১৪ মিনিটে এই ভূমিকম্প (Earthquake) হয়। এই কম্পনের উৎসস্থল ছিল মাটি থেকে ৫০ কিলোমিটার গভীরে। জানা যাচ্ছে, স্থানীয় সময় সকাল ৯টা ৪৩ মিনিট থেকে ১১টা ৪৩ মিনিটের মধ্যে সুনামিক ঢেউ আছড়ে পড়তে পারে। সেই কারণে ফিলিপিন্স ইনস্টিটিউট অফ ভলকানোলজি অ্যান্ড সিসমোলজি সাধারণ মানুষকে সতর্ক করেছে।

এই সুনামির সতর্কতা জারি করা হয়েছে মার্কিন সুনামি ওয়ার্নিং সিস্টেম-এর তরফেও। জানানো হয়েছে, ভূমিকম্পের (Earthquake) কেন্দ্রস্থল থেকে ৩০০ কিলোমিটারের মধ্যে অবস্থিত উপকূলে আছড়ে পড়তে পারে সুনামি। পাশপাশি সতর্কতা হিসেবে, ইন্দোনেশিয়ার উত্তর সুলাওয়েসি এবং পাপুয়া অঞ্চলে সুনামির সতর্কতা জারি করা হয়েছে। যেখানে ৫০ সেন্টিমিটার উচ্চতার ঢেউ দেশের উপকূলে আঘাত হানতে পারে বলে সতর্ক করা হয়েছে।